CELEX: 32009D0358
Language: da
Date: 2009-04-29 00:00:00
Title: 2009/358/EF: Kommissionens beslutning af 29. april 2009 om harmonisering, regelmæssig fremsendelse af de oplysninger og det spørgeskema, som er omhandlet i artikel 22, stk. 1, litra a), og artikel 18 i Europa-Parlamentets og Rådets direktiv 2006/21/EF om håndtering af affald fra udvindingsindustrien (meddelt under nummer K(2009) 3011)

1.5.2009   
            
            
               DA
            
            
               Den Europæiske Unions Tidende
            
            
               L 110/39
            
         
      KOMMISSIONENS BESLUTNING
   
   af 29. april 2009
   om harmonisering, regelmæssig fremsendelse af de oplysninger og det spørgeskema, som er omhandlet i artikel 22, stk. 1, litra a), og artikel 18 i Europa-Parlamentets og Rådets direktiv 2006/21/EF om håndtering af affald fra udvindingsindustrien
   (meddelt under nummer K(2009) 3011)
   (2009/358/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2006/21/EF af 15. marts 2006 om håndtering af affald fra udvindingsindustrien og om ændring af direktiv 2004/35/EF (1), særlig artikel 22, stk. 1, litra a), og artikel 18, og
   ud fra følgende betragtninger:
   
               (1)
            
            
               Formålet med denne beslutning er at fastsætte minimumskrav for at sikre harmoniseret, rettidig og hensigtsmæssig indsamling og, om nødvendigt, fremsendelse af de i artikel 7, stk. 5, artikel 11, stk. 3, og artikel 12, stk. 6, i direktiv 2006/21/EF omhandlede oplysninger og tilvejebringe grundlaget for det i samme direktivs artikel 18, stk. 1, omhandlede spørgeskema.
            
         
               (2)
            
            
               Den årlige fremsendelse af de i artikel 7, stk. 5, artikel 11, stk. 3, og artikel 12, stk. 6, i direktiv 2006/21/EF omhandlede oplysninger bør dække perioden fra 1. maj til 30. april i det følgende år.
            
         
               (3)
            
            
               Den i artikel 18, stk. 1, i direktiv 2006/21/EF omhandlede beretning bør første gang omfatte perioden fra 1. maj 2008 til 30. april 2011 og bør fremsendes til Kommissionen senest 1. februar 2012.
            
         
               (4)
            
            
               For at mindske den administrative byrde i forbindelse med gennemførelsen af denne beslutning bør listen over krævede oplysninger begrænses til data, som kan bidrage til at forbedre direktivets gennemførelse. På samme måde bør fremsendelsen af de årlige oplysninger om de i artikel 11, stk. 3, og artikel 12, stk. 6, i direktiv 2006/21/EF omhandlede hændelser begrænses til medlemsstater, hvor disse hændelser har fundet sted i den pågældende periode.
            
         
               (5)
            
            
               Foranstaltningerne i denne beslutning er i overensstemmelse med udtalelse fra det udvalg, som blev nedsat ved artikel 23, stk. 2, i direktiv 2006/21/EF —
            
         VEDTAGET FØLGENDE BESLUTNING:
   Artikel 1
   Bilag I indeholder nærmere bestemmelse om, hvilke oplysninger i de tilladelser, som gives i medfør af artikel 7 i direktiv 2006/21/EF, der skal indgives til Fællesskabets statistiske myndigheder, når der anmodes herom til statistiske formål.
   Artikel 2
   Hvis én eller flere af de hændelser, som er omhandlet i artikel 11, stk. 3, og artikel 12, stk. 6, i direktiv 2006/21/EF, finder sted i en medlemsstat, skal denne medlemsstat hvert år og for hver hændelse forelægge Kommissionen de oplysninger, som er nærmere angivet i bilag II. Disse oplysninger skal dække perioden fra 1. maj til 30. april i det efterfølgende år og fremsendes til Kommissionen senest 1. juli i det pågældende år.
   Artikel 3
   Spørgeskemaet i bilag III anvendes af medlemsstaterne til den artikel 18, stk. 1, i direktiv 2006/21/EF omhandlede indberetning om direktivets gennemførelse.
   Artikel 4
   Denne beslutning er rettet til medlemsstaterne.
   
      Udfærdiget i Bruxelles, den 29. april 2009.
      
         
            På Kommissionens vegne
         
         Stavros DIMAS
         
         
            Medlem af Kommissionen
         
      
   
   
      (1)  EUT L 102 af 11.4.2006, s. 15.
   
      BILAG I
      
         Oplysninger, som skal indgå i listen over tilladelser, som udstedes i henhold til direktiv 2006/21/EF
      
      
                  1.
               
               
                  Navn og adresse på anlægget, den kompetente myndighed, der udsteder tilladelsen, og den kompetente myndighed, der foretager inspektion.
               
            
                  2.
               
               
                  Grundlæggende oplysninger om den udstedte tilladelse, herunder udstedelsesdato, gyldighedsperiode, affaldsanlæggets kategori i henhold til direktivets artikel 9, beskrivelse af anlæggets driftsfase (i drift, lukningsfase, fase efter lukning).
               
            
                  3.
               
               
                  Om nødvendigt, oplysninger om affaldstype og en kort beskrivelse af installationerne og af procedurerne for overvågning og kontrol.
               
            
   
      BILAG II
      
         Oplysninger, der skal forelægges Kommissionen om de i artikel 11, stk. 3, og artikel 12, stk. 6, omhandlede hændelser i henhold til artikel 18, stk. 2, i direktiv 2006/621/EF
      
      For hver hændelse skal følgende oplysninger indsamles og fremsendes:
      
                  1.
               
               
                  Navn og adresse på anlægget, den kompetente myndighed, der udsteder tilladelsen, og den kompetente myndighed, der foretager inspektion.
               
            
                  2.
               
               
                  Oplysninger om den udstedte tilladelse, herunder udstedelsesdato, gyldighedsperiode, affaldsanlæggets kategori i henhold til direktivets artikel 9, affaldstype og en kort beskrivelse af anlæggene og af procedurerne for overvågning og kontrol. Beskrivelse af anlæggets driftsfase (i drift, lukningsfase, fase efter lukning).
               
            
                  3.
               
               
                  Beskrivelse af hændelsen, herunder:
                  
                              a)
                           
                           
                              beskrivelse af hændelsen og dens art; beskrivelse af hvorledes hændelsen blev konstateret; dato og sted for hændelsen
                           
                        
                              b)
                           
                           
                              tidspunkt for og beskrivelse af de oplysninger, som driftsherren har fremsendt til de kompetente myndigheder, og beskrivelse af de oplysninger, som er blevet givet til offentligheden, og hvis relevant, til andre potentielt berørte medlemsstater i tilfælde af mulige grænseoverskridende virkninger
                           
                        
                              c)
                           
                           
                              vurdering af mulige indvirkninger på miljøet og den offentlige sundhed og mulige konsekvenser for affaldsanlæggets stabilitet
                           
                        
                              d)
                           
                           
                              analyse af mulige årsager til hændelsen.
                           
                        
            
                  4.
               
               
                  Beskrivelse af afhjælpende foranstaltninger, herunder især:
                  
                              a)
                           
                           
                              beskrivelse af hvorledes beredskabsplanen er blevet gennemført, hvis relevant
                           
                        
                              b)
                           
                           
                              arten af instruktioner fra de kompetente myndigheder
                           
                        
                              c)
                           
                           
                              andre foranstaltninger (specificeres).
                           
                        
            
                  5.
               
               
                  Beskrivelse af foranstaltninger, som er truffet for at afværge nye hændelser af samme art, herunder især:
                  
                              a)
                           
                           
                              nye betingelser, som er indføjet i tilladelsen
                           
                        
                              b)
                           
                           
                              tilpasning af overvågnings- og kontrolsystemerne
                           
                        
                              c)
                           
                           
                              forbedring af videregivelsen af oplysninger
                           
                        
                              d)
                           
                           
                              andre foranstaltninger (specificeres).
                           
                        
            
                  6.
               
               
                  Yderligere oplysninger, som kan være nyttige for andre medlemsstater og for Kommissionen med henblik på at forbedre direktivets gennemførelse.
               
            
   
      BILAG III
      
         
            »Spørgeskema til medlemsstaternes indberetning om gennemførelse af direktiv 2006/21/EF
            Del A.   SPØRGSMÅL, SOM KUN SKAL BESVARES FOR FØRSTE INDBERETNINGSPERIODE
            1.   Administrative forholdsregler og generel information
            
            Navn på den kompetente myndighed med ansvar for:
            
                        a)
                     
                     
                        kontrol og godkendelse af den af driftsherrerne foreslåede affaldshåndteringsplan
                     
                  
                        b)
                     
                     
                        opstilling af eksterne beredskabsplaner for affaldsanlæg i kategori »A«
                     
                  
                        c)
                     
                     
                        udstedelse og ajourføring af tilladelser og udstedelse og ajourføring af den finansielle sikkerhed
                     
                  
                        d)
                     
                     
                        inspektion af affaldsanlæggene.
                     
                  2.   Affaldshåndteringsplaner og forebyggelse af større uheld og information
            
            
                        a)
                     
                     
                        Kort beskrivelse af procedurerne for godkendelse af de i direktivets artikel 5, stk. 6, omhandlede affaldshåndteringsplaner.
                     
                  
                        b)
                     
                     
                        For anlæg i kategori »A«, som ikke er omfattet af Rådets direktiv 96/82/EF af 9. december 1996 om kontrol med risikoen for større uheld med farlige stoffer (1), beskrives foranstaltninger, som er truffet for at:
                        
                                    —
                                 
                                 
                                    identificere risikoen for større uheld
                                 
                              
                                    —
                                 
                                 
                                    inddrage de nødvendige elementer i konstruktionen, driften og lukningen af anlægget og
                                 
                              
                                    —
                                 
                                 
                                    begrænse de negative indvirkninger på menneskers sundhed og/eller miljøet.
                                 
                              
                  3.   Tilladelse og finansiel garanti
            
            
                        a)
                     
                     
                        Angiv foranstaltninger, som er truffet for at sikre, at alle anlæg i drift vil være omfattet af en tilladelse i overensstemmelse med direktivet inden 1. maj 2012.
                     
                  
                        b)
                     
                     
                        Beskriv kort foranstaltninger, der er truffet for at gøre de myndigheder, som har ansvaret for udstedelse og kontrol med tilladelser, bekendt med de bedst tilgængelige teknikker.
                     
                  
                        c)
                     
                     
                        Angiv, om den i direktivets artikel 2, stk. 3, omhandlede mulighed for at reducere eller frafalde kravene til deponering af ikke-farligt affald (inert og ikke-inert), uforurenet jord eller tørv er blevet anvendt
                     
                  
                        d)
                     
                     
                        Angiv, hvilke foranstaltninger der er truffet for at sikre, at tilladelser regelmæssigt ajourføres, jf. direktivets artikel 7, stk. 4.
                     
                  
                        e)
                     
                     
                        Redegør nærmere for den i direktivets artikel 14, stk. 1, omhandlede procedure for etablering af finansiel sikkerhed og den regelmæssige ajourføring heraf. Angiv antallet af anlæg, som allerede er omfattet af en sikkerhedsstillelse i overensstemmelse med direktivets bestemmelser. Angiv, hvorledes det er sikret, at alle anlæg vil være omfattet af en sikkerhedsstillelse inden 1. maj 2014.
                     
                  4.   Offentlig deltagelse, grænseoverskridende virkninger
            
            
                        a)
                     
                     
                        Anfør, hvorledes den offentlige mening og kommentarer fra offentligheden analyseres og tages i betragtning, før der træffes beslutning om tilladelser, og ved udarbejdelsen af eksterne beredskabsplaner
                     
                  
                        b)
                     
                     
                        Angiv, hvorledes det for anlæg med en potentiel grænseoverskridende virkning er sikret, at de nødvendige oplysninger gøres tilgængelige for en anden medlemsstat eller berørt offentlig myndighed i et passende tidsrum
                     
                  
                        c)
                     
                     
                        For affaldsanlæg i kategori »A« og i tilfælde af større uheld, angiv de praktiske foranstaltninger, som er truffet for at sikre, at
                        
                                    —
                                 
                                 
                                    de nødvendige oplysninger fremsendes øjeblikkeligt af driftsherren til den kompetente myndighed
                                 
                              
                                    —
                                 
                                 
                                    offentligheden modtager oplysninger om sikkerhedsforanstaltninger og påkrævede forholdsregler
                                 
                              
                                    —
                                 
                                 
                                    oplysninger fra driftsherren fremsendes til den anden medlemsstat i tilfælde af affaldsanlæg med en potentiel grænseoverskridende virkning.
                                 
                              
                  5.   Opførelse og forvaltning af affaldsanlæg
            
            
                        a)
                     
                     
                        Angiv nærmere, hvilke foranstaltninger der er truffet for at sikre, at affaldsanlæg forvaltes af en »kompetent person«, jf. direktivets artikel 11, stk. 1, og at personalet er uddannet hensigtsmæssigt
                     
                  
                        b)
                     
                     
                        Beskriv nærmere den procedure, som er fastlagt for at give en kompetent myndighed meddelelse inden 48 timer om hændelser, der forventes at kunne påvirke affaldsanlæggets stabilitet, og om betydende miljøskader, som afsløres af kontrollen.
                     
                  
                        c)
                     
                     
                        Beskriv, hvorledes den kompetente myndighed i overensstemmelse med artikel 11 kontrollerer, at de regelmæssige indberetninger om overvågningsresultater:
                        
                                    —
                                 
                                 
                                    fremsendes af driftsherren til myndigheden
                                 
                              
                                    —
                                 
                                 
                                    indeholder bevis for, at betingelserne for tilladelsen er overholdt.
                                 
                              
                  6.   Lukning og procedurer efter lukning, fortegnelse
            
            
                        a)
                     
                     
                        Angiv kort den procedure, som er fastlagt for at sikre, at der efter anlæggets lukning, og når en myndighed finder det nødvendigt, føres regelmæssig kontrol med stabiliteten, og at der træffes foranstaltninger for at mindske miljøvirkningerne.
                     
                  
                        b)
                     
                     
                        Angiv nærmere de foranstaltninger, der er truffet for at sikre, at der udarbejdes en fortegnelse over lukkede anlæg inden 1. maj 2012.
                     
                  7.   Tilsyn
            
            
                        a)
                     
                     
                        Angiv kort om og i bekræftende fald, hvorledes der er taget hensyn til mindstekravene for miljøtilsyn (2) i forbindelse med kontrollen med affaldsanlæg, som er omfattet af dette direktiv.
                     
                  
                        b)
                     
                     
                        Beskriv kort, hvorledes tilsynet tænkes planlagt. Er der fastlagt en prioritering af tilsyn af anlæg og efter hvilke kriterier? Er tilsynets hyppighed og art tilpasset de risici, som er forbundet med affaldsanlægget og miljøet?
                     
                  
                        c)
                     
                     
                        Redegør for de udførte tilsyn, herunder eventuelle besøgsrutiner på affaldsanlæggene, prøvetagning, kontrol af data fremkommet ved egenkontrol, kontrol af aktuelle journaloptegnelser over affaldshåndteringsoperationer.
                     
                  
                        d)
                     
                     
                        Redegør for de foranstaltninger, som træffes for at sikre, at godkendte affaldshåndteringsplaner ajourføres og overvåges regelmæssigt.
                     
                  
                        e)
                     
                     
                        Hvilke sanktionsbestemmelser gælder ved overtrædelse af de nationale bestemmelser i henhold til direktivets artikel 19?
                     
                  Del B.   SPØRGSMÅL, DER SKAL BESVARES FOR ALLE INDBERETNINGSPERIODER
            1.   Administrative forholdsregler og generel information
            
            
                        a)
                     
                     
                        Anfør oplysninger om den administrative myndighed, som har ansvaret for koordineringen af svarene på dette spørgeskema (navn, adresse, kontaktperson, e-mail).
                     
                  
                        b)
                     
                     
                        Om muligt, angiv i tabellen i bilaget et overslag over antallet af affaldsanlæg til affald fra udvindingsindustrien på medlemsstatens territorium.
                     
                  
                        c)
                     
                     
                        Angiv antallet af idriftværende affaldsanlæg i kategori »A«, som kan have indvirkninger på miljøet eller menneskers sundhed i en anden medlemsstat.
                     
                  2.   Affaldshåndteringsplaner — forebyggelse af større uheld og information
            
            
                        a)
                     
                     
                        Kort beskrivelse af:
                        
                                    —
                                 
                                 
                                    antallet af affaldshåndteringsplaner, som er godkendt henholdsvis midlertidigt eller definitivt afvist i indberetningsperioden, og
                                 
                              
                                    —
                                 
                                 
                                    hvis relevant og muligt, hovedårsagerne til en definitiv afvisning af en affaldshåndteringsplan.
                                 
                              
                  
                        b)
                     
                     
                        Angiv en liste over de i direktivets artikel 6, stk. 3, omhandlede eksterne beredskabsplaner. Hvis ikke alle affaldsanlæg i kategori »A« endnu er omfattet af en beredskabsplan, anføres antallet heraf og tidsplanen for opstilling af disse planer.
                     
                  
                        c)
                     
                     
                        Hvis en medlemsstat har opstillet en liste over inert affald som omhandlet i artikel 2, stk. 3, i Kommissionens beslutning 2009/359/EU af 30. april 2009 om færdiggørelse af definitionen af »inert affald« med henblik på gennemførelse af artikel 22, stk. 1, litra f), i Europa-Parlamentets og Rådets direktiv 2006/21/EF om håndtering af affald fra udvindingsindustrien (3) vedlægges en kopi af denne liste ledsaget af en kort beskrivelse af de oplysninger og data, som er blevet anvendt til at afgøre, om det pågældende affald kan defineres som inert.
                     
                  3.   Tilladelse og sikkerhedsstillelse
            
            Om muligt anvendes tabellen i bilaget til at angive antallet af anlæg, for hvilke der er udstedt en tilladelse i overensstemmelse med direktivet.
            4.   Lukning og procedurer efter lukning, fortegnelse
            
            
                        a)
                     
                     
                        Anfør antallet af lukningsprocedurer som nærmere omhandlet i direktivets artikel 12, der er blevet gennemført og/eller godkendt i indberetningsperioden.
                     
                  
                        b)
                     
                     
                        Angiv antallet af anlæg, der er lukket, og som overvåges regelmæssigt.
                     
                  5.   Tilsyn
            
            
                        a)
                     
                     
                        Anfør antallet af tilsyn, som er gennemført i indberetningsperioden og om muligt fordelt på:
                        
                                    —
                                 
                                 
                                    affaldsanlæg i kategori »A« og andre installationer
                                 
                              
                                    —
                                 
                                 
                                    installationer til inert affald, og
                                 
                              
                                    —
                                 
                                 
                                    installationer til ikke-inert, ikke-farligt affald.
                                 
                              Hvis et tilsynsprogram er blevet opstillet på et passende geografisk niveau (nationalt, regionalt, lokalt), vedlægges en kopi af dette eller disse programmer som bilag til denne beretning
                     
                  
                        b)
                     
                     
                        Angiv antallet af tilfælde, hvor direktivets bestemmelser ikke er blevet overholdt. Angiv hovedårsagerne til den manglende overholdelse og de foranstaltninger, som er truffet for at sikre overholdelse af direktivet.
                     
                  6.   Andre relevante oplysninger
            
            
                        a)
                     
                     
                        Angiv de vigtigste vanskeligheder ved at gennemføre direktivet. Angiv, hvorledes disse vanskeligheder blev overvundet.
                     
                  
                        b)
                     
                     
                        Angiv eventuelle yderligere bemærkninger, forslag eller oplysninger i forbindelse med direktivets gennemførelse.
                     
                  
         
            BILAG (4)
            
            
                         
                     
                     
                        I drift
                     
                     
                        I drift med tilladelse (5)
                        
                     
                     
                        Under overgang til anden status (6)
                        
                     
                     
                        Under lukning (7)
                        
                     
                     
                        Lukkede eller forladte (8)
                        
                     
                  
                        Kategori A (9)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Heraf »Seveso-anlæg« (10)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Ikke kategori A
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Inert affald (11)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Ikke-farligt, ikke-inert affald
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        I alt
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  EFT L 10 af 14.1.1997, s. 13.
      
         (2)  Europa-Parlamentets og Rådets henstilling af 4.4.2001 om mindstekrav for miljøinspektioner i medlemsstaterne (EFT L 118 af 27.4.2001, s. 41).
      
         (3)  EUT L 110 af 1.5.2009, s. 46.
      
         (4)  Hvis muligt, anføres en opdeling pr. sektor for byggemineraler, metalholdige mineraler, industrimineraler, energimineraler og for andre sektorer.
      
         (5)  Antallet af anlæg med tilladelse, som allerede opfylder kravene i direktivet.
      
         (6)  Antallet af anlæg, som vil blive lukket før 2010, og som er omfattet af artikel 24, stk. 4.
      
         (7)  Antallet af anlæg, for hvilke lukningsprocedurerne endnu ikke er afsluttet (artikel 12).
      
         (8)  Hvis muligt, anføres et overslag over antallet af forladte og lukkede anlæg, som er potentielt farlige og omfattet af direktivets artikel 20.
      
         (9)  Anlæg klassificeret som kategori »A« i henhold til direktivets artikel 9.
      
         (10)  Anlæg, som er omfattet af direktiv 96/82/EF.
      
         (11)  Anlæg, der udelukkende behandler inert affald som defineret i direktivet.«